[{"text_idx": "#000000", "text": "Ekde la 30a de julio g\u0302is la 7a de au\u0306gusto 2011 en la c\u0302arma Slovakia historia urbo Nitra okazis la kvara SES \u2014 Somera Esperanto-Studado, kiun c\u0302i-jare partoprenis sume 191 homoj el 28 landoj."}, {"text_idx": "#000003", "text": "Partoprenantoj de kvara SES povis g\u0302ui ric\u0302an programon \u2014 ekzemple: dimanc\u0302e promeno tra la urbo, marde grimpado al la apuda monto Zobor, merkrede du tuttagaj ekskursoj: unu al Bratislava, la dua al Topol\u030cc\u030cianky. Kompreneble, dum la tuta semajno oni povis elekti inter multaj prelegoj, interalie pri Vikipedio, E@I, Slovakio au\u0306 \u201cKiel mastrumi sian tempon\u201d."}, {"text_idx": "#000004", "text": "C\u0302iutage post la vespermang\u0302o partoprenantojn atendis ric\u0302a kultura programo. Plej ofte temis pri koncertoj, interalie, de la sveda grupo La Perdita Generacio, kiu sukcesis ne nur kantigi sed ankau\u0306 dancigi homojn, au\u0306 de la familia litova muzikgrupo Asorti. Sed ne mankis ankau\u0306 nacia vespero kun koncerto de la slovaka familio Hlbocky\u0301 (du gepatroj kaj sep infanoj!), kiu kantis popolajn kantojn. Post la koncerto okazis inter partoprenantoj populara vingustumado. J\u0302au\u0306de okazis internacia vespero, dum kiu oni povis spekti aziajn dancojn, lerni anglan kanton au\u0306 g\u0302ui denove du kantojn de kvin belaj polinoj el la grupo Junaj voc\u0302oj (dum SES ili havis ankau\u0306 apartan koncerton Vento el Montaro). En la fino de la internacia vespero estis komuna fotado. C\u0302iam post la vespera programo en la salono okazis ankau\u0306 nokta programo, do gufujo, trinkejo kaj filmejo, en kiu oni povis c\u0302iuvespere spekti filmojn kun subtiloloj en Esperanto."}]